CELEX: 62022TN0112
Language: et
Date: 2022-03-02 00:00:00
Title: Kohtuasi T-112/22: 2. märtsil 2022 esitatud hagi – Svenska Bankföreningen ja Länsförsäkringar Bank versus komisjon

10.5.2022   
            
            
               ET
            
            
               Euroopa Liidu Teataja
            
            
               C 191/31
            
         
      2. märtsil 2022 esitatud hagi – Svenska Bankföreningen ja Länsförsäkringar Bank versus komisjon
      (Kohtuasi T-112/22)
      (2022/C 191/40)
      Kohtumenetluse keel: inglise
      
         Pooled
      
      
         Hagejad: Ideella föreningen Svenska Bankföreningen med firma Svenska Bankföreningen, Näringsverksamhet (Stockholm, Rootsi), Länsförsäkringar Bank AB (Stockholm) (esindajad: advokaadid P. Hansson, M. Eriksson ja M. Persson)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 24. novembri 2021. aasta otsus riigiabi asjas SA.56348(2021/N) – Sweden: Swedish tax on credit institutions; (1)
                  
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Oma hagi põhjenduseks esitavad hagejad üheainsa väite, et jättes algatamata ametliku uurimismenetluse, rikkus Euroopa Komisjon hagejate menetlusõigusi.
      Nad väidavad, et teatatud meetme uurimise esialgses etapis oli komisjonil objektiivselt tõsised raskused ja ta oleks pidanud algatama ametliku uurimismenetluse. Näiteks:
      
                  —
               
               
                  Hagejad väidavad, et komisjon jättis arvesse võtmata asjaolu, et komisjoni kindlaks tehtud võrdlussüsteemi näitajad olid ilmselgelt vastuolus riskimaksu eesmärgiga.
               
            
                  —
               
               
                  Hagejad väidavad lisaks, et komisjon jättis arvesse võtmata asjaolu, et maksusüsteemi eesmärgist lähtuvalt on riskimaksu kohaldamisalasse või sealt välja jäävad krediidiasutused võrreldavas õiguslikus ja faktilises olukorras.
               
            
                  —
               
               
                  Lisaks väidavad nad, et maksustamise lävendit hinnates kohaldas komisjon vääralt Euroopa Kohtu praktikat.
               
            
                  —
               
               
                  Hagejad väidavad veel, et komisjon jättis arvesse võtmata asjaolu, et erinev kohtlemine ei olnud õigustatud ning see ei olnud mingil tingimusel proportsionaalne.
               
            
                  —
               
               
                  Lõpetuseks väidavad hagejad, et uurimise esialgses etapis komisjoni läbi viidud uurimine oli ebapiisav ja puudulik.
               
            
         (1)  COM(2021) 8637 final, ja vt ka ELT 2021 C 511, lk 2.